ai4bharat/Pralekha huggingface dataset:
ఆర్థిక మంత్రిత్వ శాఖ
'అమృత్ కాల్' సమయంలో మహిళల నేతృత్వంలోని నారి శక్తి అభివృద్ధికి దూతగా నిలుస్తుంది
- రెండు లక్షల అంగన్వాడీలను కొత్త తరం ‘సాక్షం అంగన్వాడీలు’గా ఆధునికీకరణ
భారతదేశం@100లకు 25 సంవత్సరాల చేరువలో ఉన్న ఈ అమృతకాల సమయంలో.. నారీ శక్తి మన దేశ ఉజ్వల భవిష్యత్తుకు మరియు మహిళల నేతృత్వంలోని అభివృద్ధికి దూతగా నిలుస్తుందని కేంద్ర ఆర్థిక శాఖ మంత్రి శ్రీమతి నిర్మలా సీతారామన్ ఈ రోజు పార్లమెంట్లో సమర్పించిన కేంద్ర బడ్జెట్లో గుర్తించినట్టయింది. గౌరవనీయులైన ప్రధాన మంత్రి నరేంద్ర మోడీ తన స్వాతంత్ర్య దినోత్సవ ప్రసంగంలో భారతదేశం@100కు సంబంధించిన విజన్ను నిర్దేశించారు. నారీ శక్తి ప్రాముఖ్యతను గుర్తించి, ప్రభుత్వం మహిళా మరియు శిశు అభివృద్ధి మంత్రిత్వ శాఖ యొక్క పథకాలను సమగ్రంగా పునరుద్ధరించింది. దీని ప్రకారం మహిళలు, పిల్లలకు సమగ్ర ప్రయోజనాలను అందించడానికి మిషన్ శక్తి, మిషన్ వాత్సల్య, సాక్షం అంగన్వాడీ మరియు పోషణ్ 2.0 అనే మూడు పథకాలు ఇటీవల ప్రారంభించబడ్డాయి. సాక్షం అంగన్వాడీలు మెరుగైన మౌలిక సదుపాయాలు మరియు ఆడియో-విజువల్ ఎయిడ్లను కలిగి ఉన్న కొత్త తరం అంగన్వాడీలు, ఇవి స్వచ్ఛమైన శక్తితో నడిచేవి. ఇవి పిల్లల అభివృద్ధికి సంబంధించి ప్రారంభంలో మెరుగైన వాతావరణాన్ని అందిస్తాయి. ఈ పథకం కింద రెండు లక్షల అంగన్వాడీలను ఆధునికీకరస్తామని కేంద్ర ఆర్థిక మంత్రి ప్రకటించారు.
(
రక్షణ మంత్రిత్వ శాఖ
ఫిబ్రవరి 25న మూడవ వార్షికోత్సవాన్ని జరుపుకోవడానికి నేటి నుండి నేషనల్ వార్ మెమోరియల్లో ప్రదర్శనను ఇవ్వనున్న పాఠశాలల బ్యాండ్లు
ఫిబ్రవరి 23, 2022 నుండి న్యూ ఢిల్లీలోని నేషనల్ వార్ మెమోరియల్ వద్ద స్కూల్ బ్యాండ్లు రెగ్యులర్ రొటేషన్ ప్రాతిపదికన ప్రదర్శనను ప్రారంభిస్తాయి. విద్యా మంత్రిత్వ శాఖ మరియు ఎన్సిటి ప్రభుత్వంతో సంప్రదించి సెంట్రల్ బోర్డ్ ఆఫ్ సెకండరీ ఎడ్యుకేషన్  స్కూల్ బ్యాండ్ల షెడ్యూల్ను సిద్ధం చేసింది. ఫిబ్రవరి 25, 2022న ఐకానిక్ స్మారక చిహ్నం మూడవ వార్షికోత్సవాన్ని జరుపుకోవడానికి ఢిల్లీ ఎన్ ఎం డబ్ల్యూ లో ప్రదర్శన ఇవ్వనుంది. ఎన్ఎండబ్ల్యూ లో పాఠశాల బ్యాండ్ల ప్రదర్శనల షెడ్యూల్ క్రింది విధంగా ఉంది:
|
|
క్రమ సంఖ్య
|
|
స్కూల్ బ్యాండ్ ల ప్రదర్శన
|
|
పాఠశాల పేరు
|
|
తేదీ
|
|
సమయం
|
|
1.
|
|
ఫిబ్రవరి 23, 2022
|
|
1700 గంటలు
|
|
శ్రీ ఠాకుర్ద్వారా బాలిక విద్యాలయ, ఘజియాబాద్
|
|
2.
|
|
ఫిబ్రవరి 24, 2022
|
|
1630 గంటలు
|
|
ఇందిరపురం పబ్లిక్ స్కూల్, ఘజియాబాద్
|
|
3.
|
|
ఫిబ్రవరి 25, 2022
|
|
1710 గంటలు
|
|
విఎస్ పికే అంతర్జాతీయ స్కూల్, ఢిల్లీ
|
|
4.
|
|
ఫిబ్రవరి 26, 2022
|
|
1630 గంటలు
|
|
ది మాన్ స్కూల్, ఢిల్లీ
|
|
5.
|
|
ఫిబ్రవరి 27, 2022
|
|
1630 గంటలు
|
|
డిఏవి సెంటినరీ పబ్లిక్ స్కూల్, ఘజియాబాద్
ప్రధాన మంత్రి శ్రీ నరేంద్ర మోదీ ఫిబ్రవరి 25, 2019న ఎన్ డబ్ల్యూ ఎం ని జాతికి అంకితం చేశారు. మూడవ వార్షికోత్సవాన్ని పురస్కరించుకుని, రక్షణ మంత్రిత్వ శాఖ, విద్యా మంత్రిత్వ శాఖ సహకారంతో ఎన్ డబ్ల్యూ ఎం లో పాఠశాల బ్యాండ్ ప్రదర్శనల గురించి నిర్ణయం తీసుకుంది. పాఠశాల విద్యార్థులలో దేశభక్తి, అంకితభావం, ధైర్యం మరియు త్యాగం విలువలను పెంపొందించడం మరియు ప్రజల భాగస్వామ్యాన్ని పెంచడం ఈ నిర్ణయం వెనుక ఉద్దేశం. ఇది యుద్ధ వీరుల అద్భుతమైన కథల గురించి పిల్లలలో అవగాహన పెంచడానికి, జాతీయతా భావాన్ని కలిగించడానికి రక్షణ, సాంస్కృతిక మంత్రిత్వ శాఖలు సంయుక్తంగా నిర్వహించిన వీర్ గాథ ప్రాజెక్ట్ ముందుకు తీసుకువెళుతుంది.
డెరైక్టరేట్ ఆఫ్ నేషనల్ వార్ మెమోరియల్ & మ్యూజియం, హెడ్క్వార్టర్ ఇంటిగ్రేటెడ్ డిఫెన్స్ స్టాఫ్ సమన్వయంతో ప్రదర్శన ఇవ్వడానికి వారి సంబంధిత రాష్ట్రాల పాఠశాలల నుండి ఒక బ్యాండ్ను ఎంపిక చేయాలని విద్యా మంత్రిత్వ శాఖ అన్ని రాష్ట్రాలు/కేంద్రపాలిత ప్రాంతాల విద్యా శాఖలను అభ్యర్థించింది. , రెగ్యులర్ షెడ్యూల్లో భాగంగా. సిబిఎస్ఈ రక్షణ మంత్రిత్వ శాఖతో కలిసి అన్ని పాఠశాలలతో సమన్వయం చేస్తోంది.
కార్మిక, ఉపాధికల్పన మంత్రిత్వ శాఖ
బెంగళూరు రాజాజీనగర్ ఇఎస్ఐసి మెడికల్కాలేజి , ఆస్పత్రిలో తగిన సౌకర్యాలు లేవని,సరైన సేవలు అందడంలేదంటూ కొన్ని టివి ఛానళ్లు ప్రసారం చేసిన కథనాలను ఖండించిన ఇఎస్ఐసి
కేంద్రకార్మిక మంత్రిత్వశాఖ కిందగల ఎంప్లాయీస్ స్టేట్ ఇన్సూరెన్స్ కార్పొరేషన్ కు చెందిన బెంగళూరు రాజాజీనగర్లోని ఇఎస్ఐసి మెడికల్ కాలేజీ, ఆస్పత్రిలో సరైన సదుపాయాలు లేవని, సరైన సేవలు అందడంలేదంటూ కొన్ని ఛానళ్లు ఆరోపించడాన్ని ఇఎస్ఐసి ఖండించింది.
ఇందుకు సంబంధించిన వివరణ ఇస్తూ ఇఎస్ఐసి , రాజాజీనగర్లోని ఇఎస్ఐసి మెడికల్ కాలేజి, ఆస్పత్రి ఇఎస్ ఐ కింద బీమా కలిగిన వర్కర్లు, వారి పై ఆధారపడిన వారికి అన్నిరకాల చికిత్సలకు సంబంధించినసేవలు అందిస్తున్నదని తెలిపింది.
రాజాజీనగర్ లోనిఇఎస్ఐసి మెడికల్కాలేజీ, ఆస్పత్రి కోవిడ్ తొలి స్పందన ఆస్పత్రి , ప్రత్యేక కోవిడ్ హెల్త్ కేర్సెంటర్గాఉన్నదని , ఇది 2020 మార్చినుంచి 60,690 మంది పేషెంట్లకు చికిత్స చేసిందని తెలిపింది.
ఈ కళాశాల 2020 మార్చి నుంచి కోవిడ్ -19కు చికిత్స అందిస్తోంది. అలాగే ఐసిఎంఆర్ ఆమోదిత ఆర్టిపిసిఆర్, రాపిడ్ యాంటిజెన్పరీక్షలు నిర్వహిస్తోంది. కోవిడ్ పాజిటివ్ కలిగిన వారికిసంబంధించి కాన్పులుకూడా ఈ ఆస్పత్రి విజయవంతంగా చేసింఇ. దీనికితోడు ఇఎస్ఐసి బీమా సదుపాయం కలిగిన కార్మికులకు , బీమా సదుపాయం లేనివారికి వైద్య సేవలు అందిస్తోంది. కోవిడ్ -19 మహమ్మారిసమయంలో పేషెంట్లు, వైద్య ఆరోగ్య కార్యకర్తల ఆరోగ్యం ఆస్పత్రికి ఎంతో ప్రాధాన్యత కలిగినది. కొన్నిటివి ఛానళ్లు చేసిన ఆరోపణలకు సంబంధించి,ప్రస్తావిస్తూ ఆస్పత్రిలో ఎన్-95 మాస్కులు, పిపిఇ సేఫ్టీకిట్లు. మూడు పొరలు కలిగిన మాస్కులు, గ్లోవ్లు మందులు సరిపడినన్నిఉన్నాయని ఆస్పత్రి వర్గాలు తెలిపాయి. పేషెంట్లు, వ్యక్తుల భద్రతకు సంబంధించి వైఫల్యం జరిగినట్టు ఒక్క సంఘటన కూడా ఆస్పత్రిలో రిపోర్టు కాలేదని ఇఎస్ఐసి తెలిపింది.
ప్రభుత్వ ఆదేశాల ప్రకారం, ఇఎస్ ఐ సి ఆస్పత్రులుకోవిడ్ -19 మహమ్మారిని ఎదుర్కొనే కార్యక్రమంలో పనిచేస్తున్నాయి. ఇఎస్ ఐ కార్పొరేషన్ తమ మౌలిక సదుపాయాలను సాధారణ ప్రజలకు కూడా కోవిడ్ చికిత్సకు అందుబాటులోకి తెచ్చింది. దేశవ్యాప్తంగా గల 23 ఇఎస్ఐ ఆస్పత్రులలో సుమారు 3597 బెడ్లతో కోవిడ్ ప్రత్యేక ఆస్పత్రులుగా పనిచేస్తున్నాయి.ఇవి కోవిడ్ వైద్యసేవలను సాధారణ ప్రజలకుకూడా అందిస్తున్నాయి.ఇంకా ఈ ఆస్పత్రులలో మొత్తం 555 ఐసియు, హెచ్డియు బెడ్లు,213 వెంటిలేటర్ సదుపాయంకలిగిన బెడ్లు ఈ ఆస్పత్రులలో అందుబాటులోకి తేవడం జరిగింది.
ప్రస్తుత పరీక్షా సమయంలోదేశం మొత్తం కోవిడ్ మహమ్మారిక వ్యతిరేకంగా పోరాటం చేస్తున్నది, వైద్యులు, పారా మెడికల్సిబ్బంది నిజమైన యోధులు. వారు తమ విధి నిర్వహణ సమయాలకుమించి ప్రజల ప్రాణాలుకాపాడడానికి , కోవిడ్ మహమ్మారి దారుణ ప్రభావం నుంచి ప్రజలను కాపాడడానికి విశేషంగా కృషి చేస్తున్నారు.
మీడియా పాత్రను ఏమాత్రం తక్కువచేయడానికి లేదు. అయితే ఈ పరీక్షా సమయంలో వైద్యులు, పారామెడికల్ సిబ్బంది నైతికస్థైర్యాన్ని ఉన్నతస్థాయిలో ఉంచేందుకు మీడియా సహకారాన్ని,సంయమనాన్ని కోరుతున్నది
ఇలాంటి అంశాలను రిపోర్టు చేసేటపుడు హడావుడిగా అవాస్తవాలు ప్రసారమయ్యే పరిస్థితి కాక, నైతిక విలువలతో కూడిన జర్నలిజంలో భాగంగా, ఆయా అంశాలకు సంబంధించిన సమాచారాన్ని ఒకటికి రెండుసార్లు అధికారులనుంచి తనిఖీచేసుకుని వాస్తవాలను ప్రజలకు నివేదించాలని ఇఎస్ఐసి కోరుకుంటోంది
రక్షణ మంత్రిత్వ శాఖ
ఏప్రిల్ 20న బ్యాంకాక్లో భారత్-థాయ్లాండ్ దేశాల 8వ రక్షణ చర్చలు
థాయ్లాండ్ ప్రభుత్వ ఆహ్వానం మేరకు రక్షణ మంత్రిత్వ శాఖ ప్రత్యేక కార్యదర్శి శ్రీమతి నివేదిత శుక్లా వర్మ ఏప్రిల్ 20-21, 2023 తేదీలలో బ్యాంకాక్లో అధికారిక పర్యటనకు వెళ్లారు. ఈ పర్యటనలో భాగంగా ప్రత్యేక కార్యదర్శి భారత్-థాయ్లాండ్ రక్షణ చర్చలలో పాల్గొంటారు. ఈ 8వ దశ సమావేశానికి సహ-అధ్యక్షుడుగా ఆమె వ్యవహరిస్తారు. ఏప్రిల్ 20, 2023న జరిగే ఈ చర్చలలో థాయ్లాండ్ రక్షణ మంత్రిత్వ శాఖ డిప్యూటీ శాశ్వత కార్యదర్శి జనరల్ నుచిత్ శ్రీబున్సాంగ్తో కలిసి పాల్గొంటారు. ఈ చర్చల సందర్భంగా, సహ-అధ్యక్షులు రెండు దేశాల మధ్య రక్షణ సహకారాన్ని సమీక్షిస్తారు. ద్వైపాక్షిక బలోపేతం చేయడానికి కొత్త కార్యక్రమాలను అన్వేషిస్తారు. భాగస్వామ్య ఆసక్తి ఉన్న ప్రాంతీయ మరియు ప్రపంచ సమస్యలపై కూడా ఇరు పక్షాలు తమతమ అభిప్రాయాలను మార్పిడి చేసుకుంటారు. పర్యటనలో భాగంగా శ్రీమతి నివేదిత శుక్లా వర్మ థాయ్లాండ్ ప్రత్యేక కార్యదర్శి రక్షణ మంత్రిత్వ శాఖ యొక్క శాశ్వత కార్యదర్శి జనరల్ సనిచానోగ్ సంగచంత్రతో కూడా సమావేశం కానున్నారు. భారతదేశం & థాయ్లాండ్ వ్యూహాత్మక భాగస్వామ్యాన్ని పంచుకుంటాయి. రెండు దేశాల మైత్రి రక్షణ సహకారానికి కీలక స్తంభం. రక్షణ చర్చలు, మిలిటరీ-టు-మిలిటరీ ఎక్స్ఛేంజ్, అత్యున్నత స్థాయి సందర్శనలు, సామర్థ్యం పెంపుదల మరియు శిక్షణ కార్యక్రమాలు, ద్వైపాక్షిక వ్యాయామాలతో సహా రెండు దేశాల మధ్య విస్తృత పరిచయాలను చేర్చడానికి ద్వైపాక్షిక రక్షణ నిశ్చితార్థాలు కొంత కాలం పాటు విస్తరించడానికి దోహదం చేస్తాయి.
మహిళా, శిశు అభివృద్ధి మంత్రిత్వ శాఖ
మహిళా సాధికారతపై జరిగిన తొట్టతొలి జి20 మంత్రిత్వ సమావేశాన్ని ఉద్దేశించి ప్రసంగించిన కేంద్ర మహిళా, శిశు సంక్షేమ, అభివృద్ధి మంత్రి స్మృతి ఇరానీ
పరస్పర సహకారం ద్వారా జెండర్& మహిళలు కేంద్ర సమస్యలను పరిష్కరించేందుకు భారత్ కట్టుబడి ఉందని పునరుద్ఘాటించిన స్మృతి ఇరానీ
భాగస్వామ్య దేశాలలో జెండర్ సమానత్వాన్ని, మహిళా సాధికారతను ప్రోత్సహించేందుకు జి20కి భారత్ తరుఫున సంఘటిత భావాన్ని తెలిపిన కేంద్ర మహిళా, శిశు సంక్షేమ, అభివృద్ధి మంత్రి
మహిళా సాధికారతపై జరిగిన తొట్టతొలి జి20 మంత్రిత్వ సమావేశాన్ని ఉద్దేశించి కేంద్ర మహిళా, శిశు సంక్షేమ, అభివృద్ధి మంత్రి స్మృతి ఇరానీ ప్రసంగించారు. సమావేశం గురువారం హైబ్రిడ్ ఫార్మట్లో మార్గరిటా లగూర్, ఇటలీలో జరిగింది. సమావేశంలో మాట్లాడుతూ, పరస్పర సహకారంతో జెండర్, మహిళలు కేంద్రంగా సమస్యలను పరిష్కరించేందుకు భారత్ కట్టుబడి ఉందని కేంద్ర మంత్రి పునరుద్ఘాటించారు.
జెండర్ సమానత్వాన్నిప్రోత్సహించేందుకు, మెరుగైన ఆరోగ్య సంరక్షణ, మహిళ భద్రత, రక్షణను బలోపేతం చేసేందుకు ప్రధానమంత్రి నరేంద్ర మోడీ నాయకత్వంలో భారత్ తీసుకున్న చొరవలను మంత్రి పట్టి చూపారు.
జెండర్ సమానత్వాన్ని, భాగస్వామ్య దేశాలలో మహిళా సాధికారతను ప్రోత్సహిస్తున్న దేశాలకు భారత్ సంఘీభావాన్ని స్మృతి ఇరానీ తన ప్రసంగంలో ప్రకటిస్తూ, జెండర్ సమానత్వాన్ని, అన్ని సహేతుకమైన వేదికల ద్వారా మహిళా సాధికారతకు సహకరించి, సమన్వయ పరిచేందుకు కట్టుబడి ఉన్న జి20 జెండర్ సమానత్వ బృందంలో చేరారు.
సమానత్వం, స్టెమ్ , ఆర్థిక, డిజిటల్ అక్షరాస్యత, పర్యావరణం, రక్షణ సహా అన్ని రంగాలలో మహిళలు, ఆడపిల్లల అభివృద్ధికి సంబంధించిన లక్ష్యాలను ముందుకు తీసుకువెళ్ళేందుకు ఉమ్మడి లక్ష్యాలను, భాగస్వామ్య బాధ్యతలను మహిళా సాధికారతపై జరిగిన జి20 సమావేశం అంగీకరించింది.
రక్షణ మంత్రిత్వ శాఖ
సరకు రవాణాకు ప్రత్యేకించిన మార్గంలో ప్రయోగాత్మకంగా రైలును నడిపిన భారత సైన్యం
రైల్వే శాఖ ఇటీవలే అభివృద్ధి చేసిన "సరకు రవాణా కోసం ప్రత్యేకించిన మార్గం"  దేశవ్యాప్తంగా సరకు రవాణాను వేగవంతం చేస్తుంది. ఈ మార్గం సమర్థతను ఉపయోగించుకుని; వాహనాలు, సామగ్రితో కూడిన సైనిక రైలును భారత సైన్యం ప్రయోగాత్మకంగా నడిపింది. విజయవంతమైన ఈ ప్రయోగం న్యూ రేవరి-న్యూ ఫులేరా మధ్య సోమవారం జరిగింది. 'డెడికేటెడ్ ఫ్రైట్ కారిడార్ కార్పొరేషన్ ఆఫ్ ఇండియా లిమిటెడ్' , రైల్వే శాఖతో భారత సైన్యం కుదుర్చుకున్న ఈ సహకారం, సాయుధ దళాల తరలింపు సామర్థ్యాన్ని గణనీయంగా పెంచుతుంది. జాతీయ వనరులను గరిష్టంగా వినియోగించుకోవడానికి, వివిధ మంత్రిత్వ శాఖలు, విభాగాల మధ్య నిరంతరాయ సమన్వయాన్ని సాధించడం కోసం తలపెట్టిన “హోల్ ఆఫ్ ది నేషన్ అప్రోచ్”లో ఈ ప్రయత్నాలు భాగం.
డీఎఫ్సీసీఐఎల్, రైల్వే శాఖ సహా వివిధ విభాగాలతో భారత సైన్యం జరిపిన చర్చలు డీఎఫ్సీ వృద్ధికి, సాయుధ దళాల తరలింపులో అనుబంధ మౌలిక సదుపాయల వృద్ధికి సాయపడతాయి. 'రోల్ ఆన్-రోల్ ఆఫ్' కు సంబంధించి, రక్షణ శాఖకు చెందిన వాహనాల రవాణాను ధృవీకరించడానికి, ప్రయోగాత్మక కదలికలకు మద్దతుగా కొన్ని ప్రదేశాల్లో మౌలిక సదుపాయాలను అభివృద్ధి జరుగుతోంది, పద్ధతులు రూపొందుతున్నాయి.
సాయుధ దళాల కార్యాచరణ సన్నద్ధతను పెంచేందుకు బాటలు వేసే ప్రక్రియలోని మొదటి దశకు ఈ ప్రయత్నాలు సూచిక. జాతీయ మౌలిక సదుపాయాల అభివృద్ధి ప్రణాళిక దశలోనే సైనిక అవసరాలనూ చేర్చి, నిర్ధరించుకోవడానికి ఈ ప్రయత్నం దోహదపడుతుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రస్తుత ఆర్ఎంఎస్లో 13% అధికంగా గోధుమలు సేకరించబడ్డాయి
గత ఏడాది 344.94 ఎల్ఎమ్టిల గోధుమలు సేకరించగా ఈ ఏడాది మొత్తం 390.68 ఎల్ఎమ్టి గోధుమలు సేకరించబడ్డాయి
ప్రస్తుతం జరుగుతున్న ఆర్ఎంఎస్ గోధుమల సేకరణ వల్ల సుమారు 40.81 లక్షల మంది రైతులు లబ్ధి పొందారు
ప్రస్తుతం కొనసాగుతున్న కెఎంఎస్ 2020-21 మరియు ఆర్ఎంఎస్ల్లో 772.92 ఎల్ఎమ్టిల వరిని ఎంఎస్పిలో సేకరించారు
ప్రభుత్వ సంస్థలు ఎంఎస్పిపై 6,91,581.09 మెట్రిక్ టన్నుల పప్పుధాన్యాలు, నూనె గింజలను సేకరించాయి
ప్రస్తుతం కొనసాగుతున్న ఆర్ఎంఎస్ 2021-22లో ఉత్తర ప్రదేశ్, మధ్యప్రదేశ్, బీహార్, రాజస్థాన్, ఢిల్లీ, హిమాచల్ ప్రదేశ్ మరియు జమ్మూ & కాశ్మీర్ రాష్ట్రాల్లో ఎంఎస్పి వద్ద గోధుమల సేకరణ సజావుగా కొనసాగుతోంది. గత సంవత్సరం 344.94 ఎల్ఎమ్టి కొనుగోలు జరపగా..ఈ ఏడాది ఇప్పటివరకూ  390.68 ఎల్ఎమ్టి గోధుమలు సేకరించబడ్డాయి. తద్వారా సుమారు 40.81 లక్షల మంది రైతులు ఇప్పటికే కొనసాగుతున్న ఆర్ఎంఎస్ సేకరణ కార్యకలాపాల ద్వారా రూ 77,159.58 కోట్లు లబ్ధి పొందారు.
గత ఏడాది 711.90 ఎల్ఎమ్టి వరి కొనుగోలు చేయగా ఈ ఏడాది ప్రస్తుతం కొనసాగుతున్న ఖరీఫ్ 2020-21 సీజన్ వరి సేకరణ 24.05.2021 వరకు 772.92 ఎల్ఎమ్టిల  కొనుగోలు చేయడం జరిగింది. ప్రస్తుతం ఆయా రాష్ట్రాలలో కొనుగోలు సేకరణ కార్యక్రమాలు సజావుగా కొనసాగుతున్నాయి. ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి సుమారు 114.98 లక్షల మంది రైతులు ఎంఎస్పి విలువ రూ. 1,45,927.84 కోట్లు లబ్ధి పొందారు.
ఇంకా రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, మధ్యప్రదేశ్, ఉత్తర ప్రదేశ్, ఒడిశా, రాజస్థాన్ మరియు ఆంధ్రప్రదేశ్ నుండి ధరల మద్దతు పథకం  కింద ఖరీఫ్ మార్కెటింగ్ సీజన్ 2020-21 మరియు రబీ మార్కెటింగ్ సీజన్ 2021 యొక్క 107.37 ఎల్ఎంటి పప్పులు మరియు నూనె గింజల కొనుగోలుకు అనుమతి లభించింది. ఆంధ్రప్రదేశ్, కర్ణాటక, తమిళనాడు మరియు కేరళ రాష్ట్రాల కోసం 1.74 ఎల్ఎంటి కొప్రా  కొనుగోలుకు అనుమతి లభించింది. ఇతర రాష్ట్రాలు / యుటిల కొరకు, పప్పుధాన్యాలు, నూనెగింజలు మరియు కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది. ఈ పంటల యొక్క ఎఫ్ఏక్యూ గ్రేడ్ సేకరణను 2020-21 సంవత్సరానికి సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే నోటిఫైడ్ ఎంఎస్పి వద్ద రిజిస్టర్డ్ రైతులు, సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సేకరణ జరుగుతుంది.
24.05.2021 వరకు ప్రభుత్వం తన నోడల్ ఏజెన్సీల ద్వారా ఖరీఫ్ 2020-21 & రబీ 2021 కింద తమిళనాడు, కర్ణాటక, ఆంధ్రప్రదేశ్, మధ్యప్రదేశ్, మహారాష్ట్ర, గుజరాత్, ఉత్తర ప్రదేశ్, తెలంగాణ, హర్యానా మరియు రాజస్థాన్ రాష్ట్రాల్లోని రైతుల నుండి 6,91,581.09 మెట్రిక్ టన్నుల పెసర, మినప, కంది, గ్రామ్, మసూర్, వేరుశనగ, ఆవ గింజలు, సోయాబిన్లను కొనుగోలు చేసింది. తద్వారా 4,12,421 మంది రైతులకు ఎంఎస్పి విలువ రూ .3,621.03 కోట్లు ప్రయోజనం చేకూర్చింది.
అదేవిధంగా 24.05.2021 వరకు రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొప్రా  సేకరణ ద్వారా కర్ణాటక, తమిళనాడులలోని 3961 మంది రైతులకు లబ్ధి చేకూర్చారు.
ఆర్థిక మంత్రిత్వ శాఖ
కేంద్ర బ్యాంక్ డిజిటల్ కరెన్సీ “డిజిటల్ రూపాయి’ ప్రవేశపెడుతున్నట్టు ప్రకటన
75 జిల్లాల్లో 75 డిజిటల్ బాంకింగ్ యూనిట్లు ఏర్పాటు చేయనున్న షెడ్యూల్డ్ వాణిజ్య బ్యాంకులు
2022 లో 100 శాతం కోర్ బాంకింగ్ వ్యవస్థలోకి 1.5 లక్షల పోస్టాఫీసులు
డిజిటల్ చెల్లింపుల వ్యవస్థకు ఆర్థిక సహాయం కొనసాగింపు
2022-23 మొదలుకొని భారత రిజర్వ్ బ్యాక్ డిజిటల్ రూపాయిని ప్రారంభిస్తుందని కేంద్ర ఆర్థిక, కార్పొరేట్ వ్యవహారాల శాఖామంత్రి శ్రీమతి నిర్మలాసీతారామన్ ఈ రోజు పార్లమెంటులో ప్రకటించారు. బడ్జెట్ ప్రసంగంలో భాగంగా మంత్రి ఈ ప్రకటన చేశారు. ఈ విధమైన సెంట్రల్ బాంక్ డిజిటల్ కరెన్సీ  వలన డిజిటల్ ఆర్థిక వ్యవస్థకు గణనీయమైన ప్రోత్సాహం లభిస్తుందన్నారు. డిజిటల్ కరెన్సీ వలన మరింత సమర్థవంతమైన, చౌక అయిన కరెన్సీ యాజమాన్య వ్యవస్థ అందుబాటులోకి వస్తుందని అభిప్రాయపడ్డారు. ఈ డిజిటల్ కరెన్సీ బ్లాక్ చెయిన్ తదితర సాంకేతిక పరిజ్ఞానాలు వినియోగించుకుంటుంది.
డిజిటల్ బాంకింగ్ :
ఇటీవలి సంవత్సరాలలో డిజిటల్ బాంకింగ్, డిజిటల్ చెల్లింపులు, ఫిన్ టెక్ నవకల్పనలు దేశంలో అనూహ్యమైన వేగంతో పెరిగాయని ఆర్థికమంత్రి గుర్తుచేశారు. ఈ రంగాలను ప్రభుత్వం ప్రోత్సాహిస్తూనే వస్తోందన్నారు. ఈ విధంగా డిజిటల్ బాంకింగ్ ప్రయోజనాలు వినియోగదారులకు సులువుగా ఉంటూ దేశంలోని మారుమూల ప్రాంతాలకు సైతం అందించటమే ప్రభుత్వ లక్ష్యమన్నారు. ఈ ఎజెండాను మరింత ముందుకు తీసుకుపోతూ, మన 75 ఏళ్ల స్వాతంత్ర్య వార్షిక సందర్భాన్ని పురస్కరించుకొని 75 జిల్లాల్లో 75 డిజిటల్ బాంకింగ్ యూనిట్లను షెడ్యూల్డ్ వాణిజ్య బాంకులు ప్రారంభిస్తాయని మంత్రి చెప్పారు.
ఎప్పుడైనా, ఎక్కడైనా పోస్టాఫీస్ మదుపు :
2022 లో చేపట్టబోతున్న మరో ముఖ్యమైన సంస్కరణను కూడా మంత్రి నిర్మలా సీతారామన్ ఈరోజు బడ్జెట్ ప్రసంగంలో వెల్లడించారు. దేశంలోని లక్షన్నర పోస్టాఫీసులలో నూటికి నూరుశాతం కోర్ బాంకింగ్ రంగంలో చేరిపోతాయని చెప్పారు. దీనివలన ఆర్థిక సమ్మిళితం కావటం, నెట్ బాంకింగ్, మొబైల్ బాంకింగ్ , ఏటీఎమ్ ద్వారా పోస్టాఫీసుల, బాంక్ ఖాతాల మధ్య లావాదేవీలకు వెసులుబాటు కలుగుతుందన్నారు. మరీ ముఖ్యంగా గ్రామీణ ప్రాంతాలలోని రైతులకు, వృద్ధులకు ఇది చాలా సహాయకారిగా ఉంటుందని, ఆర్థిక లావాదేవీలు పరస్పర మార్పిడికి పనికొస్తుందని చెప్పారు.
డిజిటల్ చెల్లింపులు :
గత బడ్జెట్ లో డిజిటల్ చెల్లింపులకు ప్రకటించిన ఆర్థిక సంవత్సరం రాబోయే ఆర్థిక సంవత్సరంలోనూ కొనసాగుతుందని ఆర్థికమంత్రి నిర్మలాసీతారామన్ ఈ రోజు హామీ ఇచ్చారు. దీనివలన డిజిటల్ చెల్లింపులకు మరింత ఊతం అందినట్టవుతుందని అన్నారు. తక్కువ ఖర్చుతో, వాడకానికి సులువుగా ఉండే చెల్లింపు వేదికలను ప్రోత్సహించటం మీద కూడా దృష్టి సారిస్తామని మంత్రి వెల్లడించారు.
ప్రధాన మంత్రి కార్యాలయం
మే 19వ తేదీన శ్రీ స్వామినారాయణ్ దేవాలయం నిర్వహించే 'యువ శివిర్' లో ప్రసంగించనున్న - ప్రధానమంత్రి
ప్రధానమంత్రి శ్రీ నరేంద్రమోదీ 2022 మే,19వ తేదీ ఉదయం 10 గంటల 30 నిముషాలకు వడోదరలోని కరేలీబాగ్ లో జరుగుతున్న ‘యువ శివిర్’ లో దృశ్య మాధ్యమం ద్వారా ప్రసంగిస్తారు. కుండల్ ధామ్ లోని శ్రీ స్వామి నారాయణ్ దేవాలయం మరియు వడోదర లోని కరేలిబాగ్ శ్రీ స్వామినారాయణ్ దేవాలయం సంయుక్తంగా ఈ శిబిరాన్ని నిర్వహిస్తున్నాయి.
యువతను సామాజిక సేవ మరియు దేశ నిర్మాణం వైపు మరింతగా చేర్చాలనే లక్ష్యంగా ఈ శిబిరాన్ని ఏర్పాటుచేశారు. ఏక్-భారత్-శ్రేష్ఠ-భారత్, ఆత్మనిర్భర్-భారత్, స్వచ్ఛ-భారత్ మొదలైన కార్యక్రమాల ద్వారా యువతను నవ భారత నిర్మాణంలో భాగస్వాములను చేయడం కూడా దీని లక్ష్యం.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కరోనాపై 410 జిల్లాల్లో సంసిద్ధత అధ్యయనం; నివేదికను విడుదల చేసిన డాక్టర్ జితేంద్ర సింగ్
“కోవిడ్-19పై జాతీయ సంసిద్ధత అధ్యయనం 2020 - జిల్లా కలెక్టర్లు, ఐఏఎస్ అధికారుల  ప్రతిస్పందనలు” నివేదికను ఇవాళ కేంద్ర సిబ్బంది-ప్రజా సమస్యలు-పెన్షన్ల శాఖ సహాయమంత్రి డాక్టర్ జితేంద్ర సింగ్ దృశ్య-శ్రవణ మాధ్యమంద్వారా విడుదల చేశారు. ఈ నివేదిక నకలు https://darpg.gov.inలో కూడా లభ్యమవుతుంది. స్వాతంత్ర్యానంతరం ఎన్నడూలేని రీతిలో ఆరోగ్య సంక్షోభాన్ని అధిగమించే క్రమంలో దేశానికి ఎదురవుతున్న పాలనపరమైన సవాళ్లపై సంక్షిప్త అంచనా కోసం 2020 మార్చి 25 నుంచి మొత్తం 410 జిల్లాల్లో మూడు పనిదినాల్లోనే ఈ అధ్యయనం పూర్తయింది.
ఈ అధ్యయనం లక్షాలు ఇలా ఉన్నాయి:
-
ఆయా రాష్ట్రాల్లో కోవిడ్-19పై సంసిద్ధత గురించి సాపేక్ష విశ్లేషణ రూపకల్పన;
-
కోవిడ్-19పై సంసిద్ధతలో కీలక ప్రాథమ్యాలు-అవరోధాల గురించి క్షేత్రస్థాయిలో పనిచేస్తున్న పౌర అధికారుల దృష్టితో ప్రధానాంశాలను గ్రహించడం;
-
సంస్థాగత/రవాణ/ఆస్పత్రిపరమైన సంసిద్ధతకు వీలుకల్పించే కీలకాంశాలను అందిపుచ్చుకోవడం;
-
దేశంలోని వివిధ జిల్లాల్లో కోవిడ్-19పై పోరులో వ్యవస్థాగత-ప్రక్రియ సంబంధిత లోటుపాట్లను గుర్తించగల ధోరణులను పసిగట్టడం.
ఈ నివేదిక విడుదల సందర్భంగా డాక్టర్ జితేంద్ర సింగ్ మాట్లాడుతూ- ‘కరోనా వైరస్ నిరోధానికి ప్రజలు తమవద్దగల ప్రతివనరునూ వినియోగించాల’ని ప్రధానమంత్రి 2020 మార్చి 24న జాతినుద్దేశించి ప్రసంగించినప్పుడు కోరినట్లు గుర్తుచేశారు. ఆ మేరకు లక్షలాది సామాన్యులుసహా పౌర అధికారులు, వైద్యులు, నర్సులు, ఆరోగ్య కార్యకర్తలు, పోలీసు అధికారులు మార్చి 22 నుంచి ఇప్పటిదాకా అసాధారణ తోడ్పాటునిచ్చారని ప్రశంసించారు. జనతా కర్ఫ్యూ, జాతీయ దిగ్బంధం, రూ.1700 కోట్ల ఆర్థిక ప్యాకేజీ, వడ్డీరేట్లు తదితరాలపై ఆర్బీఐ ప్రకటనల రూపేణా ప్రభుత్వం తీసుకున్న విధానపరమైన కార్యాచరణకు విశేష ప్రజా మద్దతు లభించినట్లు అధ్యయనంలో వెల్లడైందన్నారు. ప్రస్తుత సంక్షోభ సమయంలో ప్రధానమంత్రి నాయకత్వం అద్వితీయమని డాక్టర్ జితేంద్ర సింగ్ కొనియాడారు. పరిపాలన సంస్కరణలు-ప్రజా సమస్యల విభాగం  కార్యదర్శి డాక్టర్ ఛత్రపతి శివాజీ, అదనపు కార్యదర్శులు శ్రీమతి జయాదూబే, ఎన్.బి.ఎస్.రాజ్పుత్ ఇతర సీనియర్ అధికారులు ఈ కార్యక్రమంలో పాల్గొన్నారు.
ఆర్ధిక వ్యవహారాల మంత్రివర్గ సంఘం
ఆర్థిక వ్యవహారాలపై ఏర్పాటైన మంత్రివర్గ సంఘం 
చెరకు రైతుల కోసం దాదాపు 3,500 కోట్ల రూపాయల సాయానికి ఆమోదం తెలిపిన మంత్రివర్గం
ఈ సహాయ రాశి ని రైతుల ఖాతాల లోకి నేరు గా జమ చేయడం జరుగుతుంది
ఈ నిర్ణయం అయిదు కోట్ల చెరకు రైతులకు, వారిపై ఆధారపడ్డ వారికి, అలాగే చెరకు మిల్లుల లో, ఇతర సహాయక కార్యకలాపాల లో పనిచేస్తున్న అయిదు లక్షల మంది శ్రామికులకు ప్రయోజనకారి కానుంది
చెరకు రైతులకు  దాదాపు గా 3,500 కోట్ల రూపాయల సాయాన్ని అందించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదం తెలిపింది.
ప్రస్తుతం, భారతదేశం లో చెరకు రైతులు, వారిపై ఆధారపడ్డ వారు దాదాపు గా 5 కోట్ల మంది ఉన్నారు. దీనికి అదనంగా, చెరకు మిల్లులలోను, ఇతర తత్సంబంధిత సహాయక కార్యకలాపాల లోను ఉపాధి ని పొందుతున్న వారు సుమారు గా అయిదు లక్షల మంది శ్రామికులు కూడా ఉన్నారు; వీరు అందరి బ్రతుకుదెరువు చక్కెర పరిశ్రమ పై ఆధారపడి ఉంది.
రైతులు వారు పండించిన చెరకు ను చక్కెర మిల్లులకు అమ్ముతారు. కానీ, చక్కెర మిల్లుల యజమానుల నుంచి వారికి చెల్లింపులు అందడం లేదు; ఎందుకంటే, వారి వద్ద చక్కెర అదనం గా నిలవ ఉంటోంది. ఈ సమస్య ను పరిష్కరించడానికి ప్రభుత్వం చక్కెర అదనపు నిలవలను సున్నా కు తెచ్చేందుకు ప్రయత్నిస్తోంది. దీనితో చెరకు రైతులకు బకాయిలు చెల్లించడంలో వెసులుబాటు కలుగుతుంది. ప్రభుత్వం ఈ ఉద్దేశ్యం తో దాదాపు 3,500 కోట్ల రూపాయలను వెచ్చించనుంది. ఈ సహాయ రాశి ని చెరకు మిల్లుల తరఫున బకాయిల చెల్లింపు లో భాగంగా నేరు గా రైతుల ఖాతాల లో జమ చేయడం జరుగుతుంది. మిగిలిన రాశి ని, ఒక వేళ మిగిలితే గనక, చక్కెర మిల్లుల తాలుకు ఖాతా లో జమ చేసేయడం జరుగుతుంది.
2020-21 చెరకు సీజను లో చక్కెర మిల్లులకు కేటాయించిన మేక్సిమమ్ అడ్ మిసిబుల్ ఎక్స్పోర్ట్ కోటా  ప్రకారం 60 ఎల్ఎమ్టి వరకు ఉండే చక్కెర ను ఎగుమతి చేసినప్పుడు దానికయ్యే చేరవేత రుసుములు, అంతర్గత రవాణా, అంతర్జాతీయ రవాణా ఖర్చులు, హ్యాండ్లింగ్, అప్ గ్రేడింగ్ తదితర ప్రోసెసింగ్ వ్యయాలు సహా మార్కెటింగ్ సంబంధిత ఖర్చులను పూర్తి చేయడమే ఈ సబ్సిడీ ఉద్దేశ్యం గా ఉంది.
ఈ నిర్ణయం తో చెరకు రైతులు, వారి మీద ఆధారపడ్డ వారు కలుపుకొని అయిదు కోట్ల మందితో పాటు చెరకు మిల్లు లు, ఇతర సహాయక కార్యకలాపాల లో తలమునకలుగా ఉండే అయిదు లక్షల మంది శ్రామికులకు కూడా లాభం చేకూరుతుంది.
(
ప్రధాన మంత్రి కార్యాలయం
విశ్వకర్మ జయంతి సందర్భంగా ప్రజలకు ప్రధానమంత్రి శుభాకాంక్షలు
విశ్వకర్మ జయంతి సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. అంకితభావం, ప్రతిభ, కృషితో సమాజంలో నవ్యావిష్కరణలను ముందుకు తీసుకెళ్తున్న హస్తకళాకారులు, సృష్టికర్తలందరికీ ఆయన అభివాదం చేశారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“భగవాన్ విశ్వకర్మ జయంతి నేపథ్యంలో మీ కుటుంబ సభ్యులందరికీ శుభాకాంక్షలు. అంకితభావం, ప్రతిభ, కృషితో సమాజంలో నవ్యావిష్కరణలతో ముందడుగు వేస్తున్న సృజనాత్మక కళాకారులు, హస్తకళా నిపుణులందరికీ హృదయపూర్వక అభివాదాలు” అని ప్రధానమంత్రి పేర్కొన్నారు.
కార్మిక, ఉపాధికల్పన మంత్రిత్వ శాఖ
ఈయస్ఐసీ లో విజయవంతంగా విజిలెన్స్ వారోత్సవాల నిర్వహణ
ముఖ్య అంశాలు :
• ఈయస్ఐసీలో ఈ రోజు 'విజిలెన్స్ అవగాహన వారోత్సవం ' ముగింపు సభ నిర్వహణ
• భారతదేశం అభివృద్ధి చెందాలంటే అవినీతి ని పూర్తిగా నిర్మూలించాలి . సెంట్రల్ విజిలెన్స్ కమిషనర్ శ్రీ సురేష్ ఎన్. పటేల్
• అవినీతి రహిత భారతదేశాన్ని సాధించేందుకు శిక్షార్హమైన నిఘా, నిరోధక విజిలెన్స్ మరియు భాగస్వామ్య విజిలెన్స్ అవసరం.
ఈయస్ఐసీ ప్రధాన కార్యాలయంలో ఈరోజు విజిలెన్స్ వారోత్సవాల 31.10.2022 - 06.11.2022) ముగింపు సమావేశం జరిగింది. ముగింపు సమావేశానికి కేంద్ర విజిలెన్స్ కమిషనర్ శ్రీ సురేష్.ఎన్.పటేల్ ముఖ్య అతిథిగా హాజరయ్యారు. కేంద్ర విజిలెన్స్ కమిషన్ కార్యదర్శి శ్రీ పి.డానియల్, ఈయస్ఐసీ డైరెక్టర్ జనరల్ డాక్టర్.రాజేంద్ర కుమార్, కేంద్ర విజిలెన్స్ కమిషన్ అదనపు కార్యదర్శి శ్రీ.ఏ.కే. కనోజియా,ఈయస్ఐసీ ఆర్థిక కమిషనర్ టి.ఎల్.యాడెన్, ఈయస్ఐసీ చీఫ్ విజిలెన్స్ అధికారి శ్రీ మనోజ్ కుమార్ సింగ్, ఈయస్ఐసీ సీనియర్ అధికారులు ముగింపు సమావేశంలో పాల్గొన్నారు. ఈయస్ఐసీ అనుబంధ ఆస్పత్రులు/వైద్య కళాశాలలు, క్షేత్ర స్థాయి సిబ్బంది ఆన్లైన్ ద్వారా కార్యక్రమంలో పాల్గొన్నారు.
2022 అక్టోబర్ 31న సమగ్రతా ప్రతిజ్ఞతో ఈయస్ఐసీలో 'విజిలెన్స్ అవగాహన వారోత్సవాలు' ప్రారంభమయ్యాయి. వారోత్సవాల్లో భాగంగా వ్యాసరచన పోటీ, క్విజ్, పెయింటింగ్ పోటీ మరియు డిబేట్ వారం మొత్తం నిర్వహించబడ్డాయి.అవినీతి జాడ్యం పై అవగాహన పెంపొందించాలన్న లక్ష్యంతో "అభివృద్ధి చెందిన దేశం కోసం అవినీతి రహిత భారతదేశం" అనే ఇతివృత్తం ఆధారంగా కార్యక్రమాలు జరిగాయి. వారోత్సవాలను ప్రారంభించక ముందు 16.08.2022 నుంచి 15.11.2022 వరకు మూడు నెలల పాటు ఈయస్ఐసీ సన్నాహాక కార్యక్రమాలు నిర్వహించింది. నివారణ విజిలెన్స్ మరియు అంతర్గత హౌస్ కీపింగ్పై దృష్టి సారించి ఈయస్ఐసీ వివిధ కార్యక్రమాలను నిర్వహించింది.
ముగింపు సమావేశంలో ప్రసంగించిన శ్రీ సురేష్.ఎన్.పటేల్ భారతదేశం భారతదేశం అభివృద్ధి చెందాలంటే అవినీతి పూర్తిగా నిర్మూలన జరగాలని అన్నారు. వ్యక్తులు తమ జీవితాంతం సమగ్రతను కాపాడుకోవాలని కూడా ఆయన అన్నారు.మానవ జోక్యాన్ని తగ్గించడం ద్వారా మరింత పారదర్శకంగా సేవలు అందించడానికి అత్యాధునిక సాంకేతిక పరిజ్ఞానాన్ని ఉపయోగించుకోవాలని ఈయస్ఐసీ డైరెక్టర్ జనరల్ డాక్టర్ రాజేంద్ర కుమార్ సూచించారు. అవినీతి రహిత పాలన ద్వారా ప్రతి ఒక్కరికి అత్యుత్తమ నాణ్యమైన సేవలు అందించడానికి ఎంప్లాయిస్ స్టేట్ ఇన్సూరెన్స్ కార్పొరేషన్ కృషి చేస్తుందని ఆయన అన్నారు.
అవినీతిని అరికట్టేందుకు ఈయస్ఐసీ చేస్తున్న కృషిని అభినందించిన సెంట్రల్ విజిలెన్స్ కమిషన్ కార్యదర్శి శ్రీ పి. డేనియల్ సాంకేతిక పరిజ్ఞానాన్ని ఉపయోగించి అవినీతిని మరింత సమర్థవంతంగా ఎదుర్కోవచ్చని అన్నారు. సెంట్రల్ విజిలెన్స్ కమిషన్ అమలు చేస్తున్న త్రిముఖ విధానాన్ని ఆయన వివరించారు. అవినీతి రహిత భారతదేశాన్ని సాధించడం కోసం శిక్షాత్మక విజిలెన్స్, ప్రివెంటివ్ విజిలెన్స్ మరియు భాగస్వామ్య విజిలెన్స్ విధానాలు మేలు చేస్తున్నామని తెలిపారు. సమాజంలో బలహీన వర్గాలకు సామాజిక భద్రత ప్రయోజనాలను అందించడానికి ఈయస్ఐసీ చేస్తున్న కృషిని కేంద్ర విజిలెన్స్ కమిషన్ అదనపు కార్యదర్శి శ్రీ.ఏ.కే. కనోజియా అభినందించారు. రోజువారీ ఉద్యోగాలను నిజాయితీగా, శ్రద్ధగా నిర్వర్తించాలని, సరైన జీఎఫ్ఆర్ నిబంధనలను అనుసరించి అవినీతి రహిత జీవితాన్ని గడపాలని సూచించారు.
'విజిలెన్స్ అవగాహన వారోత్సవం 'పై మూడు నెలల పాటు నిర్వహించిన ముందస్తు ప్రచారంలో దాదాపు 356 పెండింగ్లో ఉన్న విజిలెన్స్ ఫిర్యాదులను పరిష్కరించామని ఈయస్ఐసీ చీఫ్ విజిలెన్స్ ఆఫీసర్ శ్రీ మనోజ్ కుమార్ సింగ్ తన ప్రారంభ ప్రసంగంలో తెలిపారు.
మరింత సూచన:
విజిలెన్స్ అవేర్నెస్ వీక్ 2022పై ప్రధానమంత్రి ఇచ్చిన సందేశాన్ని ఇక్కడ here చూడవచ్చు.